പറമ്ബിക്കുളത്ത് നിന്നും വലിയ തോതില് വെള്ളമെത്തി, ചാലക്കുടിപ്പുഴ കരകവിഞ്ഞു നൂറിലധികം വീട്ടുകാര് ദുരിതാശ്വാസ ക്യാമ്ബില് ചാലക്കുടി: ഡാമുകളില് നിന്നും കൂടുതല് വെള്ളം തുറന്ന് വിട്ടതിനെ തുടര്ന്ന് ചാലക്കുടിപ്പുഴ കരകവിഞ്ഞു. താഴ്ന്ന പ്രദേശങ്ങളില് വെള്ളം കയറി. നൂറില് ആധികം കുടുംബങ്ങളെ മാറ്റി പാര്പ്പിച്ചു. പരിയാരം പഞ്ചായത്തിലെ മംഗലം കോളനിയില് നിന്നും മുന്കരുതല് എന്ന നിലിയില് 18 വീട്ടുകാരെ ദുരിതാശ്വാസ ക്യാമ്ബിലേക്ക് മാറ്റി. കാഞ്ഞിരപ്പിള്ളിയില് മണ്ണിടിച്ചില് ഭീഷണിയെ തുടര്ന്ന് നാലും പരിയാരത്തെ കമ്മളത്ത് നിന്നും മൂന്ന് വീട്ടുകാരേയും ദുരിതാശ്വാസ കേന്ദ്രത്തില് എത്തിച്ചു. നഗരസഭാ പ്രദേശത്തെ കൂടപ്പുഴ കുട്ടാടംചിറ പാടത്ത് വെള്ളം കയറി ഒമ്ബത് വീട്ടുകാരെ തൊട്ടടുത്ത എന്.എസ്.എസ് ഹാളിലെത്തിച്ചു. വെട്ടുകടവ് ഭാഗത്തും ഇത്തരത്തില് മൂന്നു വീട്ടുകാരെ മാറ്റിയിട്ടുണ്ട്. മേലൂര് പഞ്ചായത്തിലെ നടത്തുരുത്ത് എരുമത്തടം കോളനിയില് നിന്ന് 35 വീട്ടുകാരെ മുരിങ്ങൂര് ഡിവൈന് കേന്ദ്രത്തിലേക്ക് മാറ്റി. ശാന്തിപുരം കോളനിയിലെ മുപ്പത് വീട്ടുകാരേയും മാറ്റിയിട്ടുണ്ട്. മുന് കരുതലെന്ന നിലയിലാണ് ഇവരെ മാറ്റുന്നതെന്ന് ചാലക്കുടി തഹസില്ദാര് ഇ.എന്. രാജു പറഞ്ഞു. കാഞ്ഞിരപ്പിള്ളിയില് വെള്ളം കയറി ഗതാഗതം തടസ്സപ്പെട്ടു. ചാലക്കുടി റെയില്വെ അടിപ്പാതയിലും വെള്ളത്തില് മുങ്ങി. അതിരപ്പിള്ളിയിലെ കണ്ണംകുഴി തോട് കരകവിഞ്ഞ് വീടുകളിലേക്ക് വെള്ളം കയറി. കാട്ടുപറമ്ബില് ബാബുവിന്റെ വീട്ടിലേക്ക് വന് തോതിലാണ് വെള്ളം ഇരച്ചെത്തിയത്. തുമ്ബൂര്മുഴി പാര്ക്കിലേക്കും വെള്ളമെത്തി. ചെറുവാളൂര്, വാളൂര് പാടശേഖരത്തിലും വെള്ളം ഉയര്ന്നു. ഇവിടെ റോഡ് സഞ്ചാരം സ്തംഭിച്ചു. അതിരപ്പിള്ളി വെള്ളച്ചാട്ടത്തിലും കനത്ത കുത്തൊഴുക്കാണ്. മുന് കരുതല് എന്ന നിലയില് വിനോദ സഞ്ചാരികളെ പ്രദേശങ്ങളിലേക്ക് വിടുന്നില്ല. പറമ്ബിക്കുളത്ത് നിന്നും വലിയ തോതില് വെള്ളം ഒഴുകിയെത്തിയതിനെ തുടര്ന്ന് ചൊവ്വാഴ്ച പുലര്ച്ചെയാണ് പെരിങ്ങല്ക്കുത്ത് ഡാമിന്റെ എമര്ജന്സി ഷട്ടര് തുറന്നത്. പിന്നീട് പറമ്ബിക്കുളത്ത് നിന്നുള്ള ഒഴുക്ക് കുറഞ്ഞെങ്കിലും കനത്ത മഴ തുടരുന്നത് ആശങ്കക്കിടയാക്കുന്നു. എന്നാല് ഉച്ചതിരിഞ്ഞ് പദ്ധതി പ്രദേശങ്ങളില് മഴയ്ക്ക് ശമനമുണ്ടായി. ജില്ലാ കളക്ടര് ഹരിത വി.കുമാര് ചാലക്കുടിയിലെത്തി സ്ഥിതി ഗതികള് വിലയിരുത്തി. പൊലീസിന്റെ ജാഗ്രതാ നിര്ദ്ദേശങ്ങള് പൊതുജനങ്ങള്ക്ക് നല്കുന്നുണ്ട്. താലൂക്ക് ഓഫീസില് കണ്ട്രോള് റൂമും തുറന്നു. ബെന്നി ബെഹന്നാന് എം.പി, ജില്ലാ പഞ്ചായത്ത് പ്രസിഡന്റ് പി.കെ. ഡേവിസ്, ചാലക്കുടി നഗരസഭാ ചെയര്മാന് വി.ഒ. പൈലപ്പന്, ജില്ലാ പഞ്ചായത്തംഗം ജെനീഷ് പി. ജോസ്, പഞ്ചായത്ത് പ്രസിഡന്റുമാരായ എം.എസ്. സുനിത, ഡെന്നി വര്ഗീസ്, പ്രിന്സി ഫ്രാന്സീസ്, മായ ശിവദാസ് തുടങ്ങിയവര് ദുരിത പ്രദേശങ്ങളിലെത്തി.